**IEKŠĒJĀS KĀRTĪBAS un DROŠĪBAS NOTEIKUMI NOMETNĒ**

1. Bez vadītāju atļaujas kategoriski aizliegts:

- atstāt nometnes teritoriju;

- atstāt nodarbību vietu.

2. Nometnes laikā jāievēro visus nometnes vadītāju norādījumus un rīkojumus – gan uzturoties nometnes teritorijā, gan tās apkārtnē.

3. Jāievēro drošības tehnika:

- esi ļoti uzmanīgs lietojot asus priekšmetus, rūpējies par to, lai tava rīcība ar asiem priekšmetiem nenodarītu kādu ļaunumu ne sev, ne apkārtējiem;

- aizliegts lietot teltīs/mājiņās sērkociņus, dedzināt sveces;

- bez pieaugušā klātbūtnes neatrodies tiešā ūdens tilpņu tuvumā.

4. Veselības un individuālu problēmu gadījumā nekavējoties vērsies pie kāda no nometnes vadītājiem, kā arī neparedzētu apstākļu gadījumā (traumu, saslimšanas, ugunsgrēka utt.) seko nometnes mediķa vai nometnes vadītāju norādījumiem.

5. Ja nepieciešams sniegt neatliekamu palīdzību (nopietna trauma, ugunsgrēks, u.tml.) nekavējoties izsauc attiecīgā dienesta speciālistus, izmantojot tos telefona numurus, kuri piestiprināti nometnes sākumā norādītā vietā nometnes teritorijā.

6. Laikā ierodies uz visām nodarbībām un centies aktīvi tajās piedalīties. Ja ir kāds iemesls, kādēļ tā nerīkojies, obligāti jāinformē par to vadītāji.

7. Nometnes laikā kategoriski aizliegts lietot jebkādas apreibinošas vielas, smēķēt.

8. Ievēro ceļu satiksmes noteikumus, virzoties pa apdzīvotām vietām un ceļiem.

9. Saudzīgi izturies pret apkārtējo dabu un nometnes teritorijā esošo inventāru.

10. Neiesaisties sarunās un neseko svešu cilvēku norādījumiem, neglaudi svešus dzīvniekus, nelieto uzturā nezināmus augus.

11. Ievēro personīgo higiēnu, tīrību un kārtību (mazgāšanās no rīta un vakarā; roku mazgāšana pirms ēdienreizēm, apmeklējot tualetes (atstāj aiz sevis visu kārtībā!)).

12. Seko līdz savai personīgo mantu un apkārtējās vides kārtībai nometnes laikā.

13. Apzināti nenodari fiziskus un morālus kaitējumus nometnes dalībniekiem un vadītājiem.

14. Cieni citu nometnē esošo dalībnieku viedokli, intereses, personīgās lietas.

15. Pēc naktsmiera iestāšanās ievērojam klusumu.

16. Aizliegts ieslēgties kempinga mājiņās no iekšpuses.

**PELDĒŠANĀS NOTEIKUMI**

1. Peldēšanās notiek stingrā vadītāju uzraudzībā, tam paredzētajos laikos.

2. Vienlaikus ūdenī nedrīkst atrasties vairāk par 10 nometnes dalībniekiem.

3. Stingri ievēro vadītāju dotos norādījumus.

4. Aizliegts peldēt tālāk par atļauto teritoriju.

5. Apzināti fiziski neaizskar, nekaitini un nenodari fiziskus kaitējumus citiem nometnes dalībniekiem peldēšanās laikā.

6. Iegūtas traumas gadījumā nekavējoties griezies pie nometnes mediķa vai vadītāja;

7. Apzināti nemaldini vadītājus ar viltus trauksmi.

8. Kategoriski aizliegts ienirt zem ūdens.

**SODU SISTĒMA.**

1. Par maznozīmīgiem pārkāpumiem nometnes vadītājs, vai audzinātājs ir tiesīgs izlemt soda apmēru aizliedzot uz laiku piedalīties kādā no aktivitātēm vai arī improvizēt pēc saviem ieskatiem, neaizskarot dalībnieka cieņu un nepārkāpjot normatīvo aktu prasības.

2. Par nopietniem pārkāpumiem (alkohola, narkotisko vielu, cigarešu lietošana; nometnes teritorijas atstāšana bez atļaujas, **došanās peldēt bez atļaujas**, atklāta necieņa, fiziska spēka pielietošana pret citiem dalībniekiem) nometnes vadītājam ir tiesības sūtīt minēto dalībnieku mājās neatgriežot nometnes dalības maksu.

**Ar nometnes iekšējās kārtības un drošības noteikumiem iepazinos un apņemos tos pildīt:**

Dalībnieka vārds, uzvārds:............................................................,paraksts...........................................

Datums:.........................................................................